Up-1137/10, Up-1138/10, Up-1139/10, U-I-202/10
Natisni
Opravilna št.:
Up-1137/10, Up-1138/10, Up-1139/10, U-I-202/10
Datum odločitve:
4. 11. 2010
ECLI:
ECLI:SI:USRS:2010:Up.1137.10
Akt:
Ustavna pritožba zoper sodbo Upravnega sodišča št. I U 1480/2009 z dne 11. 6. 2010 in sklep Upravnega sodišča št. I U 1480/2009 z dne 2. 6. 2010 

Ustavna pritožba zoper sodbo Upravnega sodišča št. I U 1481/2009 z dne 6. 7. 2010 in sklep Upravnega sodišča št. I U 1481/2009 z dne 15. 6. 2010 

Ustavna pritožba zoper sodbo Upravnega sodišča št. I U 1482/2009 z dne 5. 7. 2010 in sklep Upravnega sodišča št. I U 1482/2009 z dne 8. 6. 2010 

Uredba o vodnih povračilih (Uradni list RS, št. 103/02 in 122/07), 5. čl., 6. čl., 8. čl. in 9. čl.

Sklep o določitvi cene za osnove vodnih povračil za rabo vode, naplavin in vodnih zemljišč za leto 2008 (Uradni list RS, št. 22/08), 1. tč.
Izrek:
Ustavna pritožba zoper sodbo Upravnega sodišča št. I U 1480/2009 z dne 11. 6. 2010 in sklep Upravnega sodišča št. I U 1480/2009 z dne 2. 6. 2010 se zavrže.

Ustavna pritožba zoper sodbo Upravnega sodišča št. I U 1481/2009 z dne 6. 7. 2010 in sklep Upravnega sodišča št. I U 1481/2009 z dne 15. 6. 2010 se zavrže.

Ustavna pritožba zoper sodbo Upravnega sodišča št. I U 1482/2009 z dne 5. 7. 2010 in sklep Upravnega sodišča št. I U 1482/2009 z dne 8. 6. 2010 se zavrže.

Pobuda za začetek postopka za oceno ustavnosti in zakonitosti 5., 6., 8. in 9. člena Uredbe o vodnih povračilih (Uradni list RS, št. 103/02 in 122/07) ter I. točke Sklepa o določitvi cene za osnove vodnih povračil za rabo vode, naplavin in vodnih zemljišč za leto 2008 (Uradni list RS, št. 22/08) se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani akt niso izčrpana vsa redna in izredna pravna sredstva.
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
V postopku za oceno ustavnosti in zakonitosti predpisa Ustavno sodišče ni pristojno za presojo akta, ki po svoji pravni naravi ni predpis.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 55.b.1.5, Zakon o Ustavnem sodišču [ZUstS]
Opomba:
K obravnavani zadevi U-I-202/10 sta bili s sklepom Ustavnega sodišča z dne 04. 11. 2010 pridruženi zadevi št. U-I-203/10 in U-I-204/10 zaradi skupnega obravnavanja in odločanja.
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Vlagatelj:
Družba Savske elektrarne Ljubljana, d. o. o., Medvode
Datum vloge:
14. 9. 2010
Vrsta odločitve:
sklep
Vrsta rešitve:
zavrženje
Dokument:
US29285
Dokument v PDF obliki:
Up-1137-10, Up-1138-10, Up-1139-10, U-I-202-10.pdf
131 KB
Prenesite datoteko
Up-1137/10-5, Up-1138/10-5 in Up-1139/10-5
U-I-202/10-7
4. 11. 2010
SKLEP
Ustavno sodišče je v postopkih za preizkus ustavnih pritožb in pobude družbe Savske elektrarne Ljubljana, d. o. o., Medvode, ki jo zastopa dr. Metka Arah, odvetnica v Ljubljani, na seji 4. novembra 2010
sklenilo:
1. Ustavna pritožba zoper sodbo Upravnega sodišča št. I U 1480/2009 z dne 11. 6. 2010 in sklep Upravnega sodišča št. I U 1480/2009 z dne 2. 6. 2010 se zavrže.
2. Ustavna pritožba zoper sodbo Upravnega sodišča št. I U 1481/2009 z dne 6. 7. 2010 in sklep Upravnega sodišča št. I U 1481/2009 z dne 15. 6. 2010 se zavrže.
3. Ustavna pritožba zoper sodbo Upravnega sodišča št. I U 1482/2009 z dne 5. 7. 2010 in sklep Upravnega sodišča št. I U 1482/2009 z dne 8. 6. 2010 se zavrže.
4.
Pobuda za začetek postopka za oceno ustavnosti in zakonitosti 5., 6., 8. in 9. člena Uredbe o vodnih povračilih (Uradni list RS, št. 103/02 in 122/07) ter I. točke Sklepa o določitvi cene za osnove vodnih povračil za rabo vode, naplavin in vodnih zemljišč za leto 2008 (Uradni list RS, št. 22/08) se zavrže.
Obrazložitev
1. Pritožnica je vložila ustavne pritožbe
zoper sklepe Upravnega sodišča, s katerimi je senat Upravnega sodišča sklenil, da bo o zadevi odločal sodnik posameznik, in zoper sodbe Upravnega sodišča, s katerimi so bile zavrnjene njene tožbe zoper odločbe Agencije Republike Slovenije za okolje o odmeri vodnega povračila za leto 2008 za HE Vrhovo, HE Moste in HE Mavčiče. Pritožnica zatrjuje, da odmera vodnega povračila temelji na nezakonitih predpisih. Meni, da sodbe ne vsebujejo presoje spornih nezakonitih podzakonskih predpisov. Hkrati z ustavnimi pritožbami je vložila tudi pobudo za začetek postopka za oceno ustavnosti in zakonitosti I. točke Sklepa o določitvi cene za osnove vodnih povračil za rabo vode, naplavin in vodnih zemljišč za leto 2008 (v nadaljevanju Sklep), 1. člena Uredbe o spremembah in dopolnitvah Uredbe o vodnih povračilih (Uradni list RS, št. 122/07) ter 5., 6., 8. in 9. člena Uredbe o vodnih povračilih (v nadaljevanju Uredba). Zatrjuje, da so izpodbijani akti v neskladju z 2., 3., 14., 22., 25., 67., 74. in 87. členom, z drugim in s tretjim odstavkom 120. člena, s 147., 153. in 155. členom Ustave.
2. Ustavno sodišče je ustavne pritožbe zavrglo, ker pravna sredstva niso izčrpana (1., 2. in 3. točka izreka). Razloge za takšno odločitev je Ustavno sodišče sprejelo v sklepu št. Up-2394/07 z dne 18. 12. 2007 (Uradni list RS, št. 122/07, in OdlUS XVI, 122).
3. Ustavno sodišče je pobude zaradi skupnega obravnavanja in odločanja združilo. Pobudnica navaja, da izpodbija tudi 1. člen Uredbe o spremembah in dopolnitvah Uredbe o vodnih povračilih, ki določa spremembo 6. člena Uredbe. Ker iz pobude izhaja, da pobudnica izpodbija 6. člen veljavne Uredbe, je Ustavno sodišče pobudo tako tudi obravnavalo.
4. Ustavno sodišče je na podlagi prvega odstavka 160. člena Ustave pristojno presojati ustavnost in zakonitost predpisov in drugih splošnih aktov. Izpodbijani Sklep je Vlada Republike Slovenije izdala na podlagi 8. člena Uredbe. V I. točki Sklepa je določila ceno za osnovo vodnih povračil za rabo vode, naplavin in vodnih zemljišč za leto 2008. Točka I Sklepa ne določa meril za oblikovanje cene, zato ni predpis ali splošni akt, za presojo katerega bi bilo Ustavno sodišče pristojno. Glede na navedeno je Ustavno sodišče pobudo za začetek postopka za oceno ustavnosti in zakonitosti Sklepa zavrglo (4. točka izreka).
5. Pobudo za začetek postopka za oceno ustavnosti oziroma zakonitosti predpisa lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
6. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep Ustavnega sodišča št. U-I-275/07 z dne 22. 11. 2007, Uradni list RS, št. 110/07, in OdlUS XVI, 82). Ker je Ustavno sodišče zavrglo ustavno pritožbo zaradi neizčrpanja pravnih sredstev, navedeni pogoj ni izkazan. Zato je Ustavno sodišče pobudo za začetek postopka za oceno ustavnosti in zakonitosti Uredbe zavrglo (4. točka izreka).
7. Ustavno sodišče je sprejelo ta sklep na podlagi pete alineje prvega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: predsednik Jože Tratnik ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik